ନୂଆଦିଲ୍ଲୀ ୩/୬ଃ ଏଲୋପାଥିକୁ ନେଇ ଯୋଗଗୁରୁ ରାମଦେବ ବିବାଦୀୟ ମନ୍ତବ୍ୟ ଦେବା ପରଠୁ ଦେଶରେ ଚର୍ଚ୍ଚା ଆଲୋଚନା ଚାଲିଛି। ମାମଲା ଏବେ କୋର୍ଟରେ ପହଞ୍ଚିଥିବା ବେଳେ ଶୁଣାଣି ମଧ୍ୟ ହେଉଛି। ଗୁରୁବାର ଦିଲ୍ଲୀ ହାଇକୋର୍ଟ ବାବା ରାମଦେବଙ୍କୁ ନୋଟିସ୍ ପଠାଇଛନ୍ତି। ତେବେ ପ୍ରତ୍ୟେକ୍ଷ କିମ୍ବା ପରୋକ୍ଷରେ ରାମଦେବ କୌଣସି ବୟାନ ଦେଇପାରିବେ ନାହିଁ ଆବେଦନକୁ ଖାରଜ କରିଦେଇଛନ୍ତି କୋର୍ଟ। ଦିଲ୍ଲୀ ମେଡିକାଲ ଆସୋସିଏସନ (ଡିଏମଏ) ପକ୍ଷରୁ ଦାଏର ମୋକଦ୍ଦମା ଉପରେ ଶୁଣାଣି କରିଛନ୍ତି ଦିଲ୍ଳୀ ହାଇକୋର୍ଟ।
ଏହା ଉପରେ କୋର୍ଟ କହିଛନ୍ତି, 'କାଲି ମୋତେ ଲାଗିବ ହୋମିଓପାଥି ନକଲି। ଏହା ଏକ ମନ୍ତବ୍ୟ। ଏହା ବିରୋଧରେ ମକୋଦ୍ଦମା  କେମିତି ଦାଏର କରାଗଲା ? ଏହା ଏକ ଜନହିତ ଆବେଦନ (ପିଆଇଏଲ) ହେବା ଦରକାର।' ଆଗକୁ ଆହୁରି କୋର୍ଟ କହିଛନ୍ତି, ଯଦି ପତଞ୍ଜଳୀ ନିୟମ ଉଲ୍ଲଂଘନ କରିଛି ତେବେ କାର୍ଯ୍ୟାନୁଷ୍ଠାନ ସରକାର ଗ୍ରହଣ କରିବେ । ଏହା ସହ କରୋନିଲ୍ ଉପରେ କୋର୍ଟ ନିଷ୍ପତ୍ତି କରିପାରିବେ ନାହିଁ ବୋଲି ଖଣ୍ଡପୀଠ କହିଛନ୍ତି। ତେବେ ମାମଲାର ପରବର୍ତ୍ତୀ ଶୁଣାଣି ୧୩ ଜୁଲାଇରେ ହେବ ବୋଲି ଜଣାପଡ଼ିଛି ।
